Toril Carlsen

Toril Carlsen (født 27. april 1958 i Oslo) er en norsk sopransanger som var ansatt som solist ved Den norske Opera fra 1979 til 2010, kun avbrutt av gjesteopptredener på andre scener.

Liv og karriere 
Toril Carlsen tok utdannelsen ved Statens Operaskole i årene 1976 til 1979 og ble ansatt som solist ved Den Norske Opera i 1979, 21 år gammel. I hele sin karriere ved operaen var hun en av de mest benyttede sangerne i ensemblet og sang mer enn 70 operaroller. Repertoaret omfatter også kirkemusikk, romanser og samtidsmusikk. 

Juni 2010 gikk Toril Carlsen av for operaens pensjonsalder og holdt sin avskjedskonsert den 28. november 2010. Hun er nå frilanssanger.

Ifølge Toril Carlsen er opera «En totalopplevelse ingenting kan måle seg med.»

Et utvalg roller ved Den Norske Opera 

 Fiordiligi i Mozarts Così fan tutte
 Pamina i Mozarts Tryllefløyten
 Donna Elvira og Donna Anna i Mozarts Don Giovanni
 Elettra i Mozarts Idomeneo
 Susanna i Mozarts Figaros bryllup
 Primadonnaen/Ariadne i Richard Strauss’ Ariadne auf Naxos
 Rosalinde i Johann Strauss’ Flaggermusen
 Elena i Verdis I vespri siciliani
 Alice Ford i Verdis Falstaff
 Gilda i Verdis Rigoletto
 Lady Macbeth i Verdis Macbeth
 Leonora i Verdis Trubaduren
 Mimi og Musetta i Puccinis La Bohème
 Giorgetta i Puccinis Il tabarro
 Floria Tosca i Puccinis Tosca 
 Rosina i Rossinis Barbereren i Sevilla
 Mme. Lidoine i Poulencs Dialogues de Carmelittes
 Kvinnen i Poulencs Menneskerøysta
 Hanna Glawari i Lehárs Den glade enke
 Sigrid Storråde i Søderlinds Olav Tryggvason
 Kathrine Sigismund i Kverndokks Den 4. nattevakt 
 Leonore i Beethovens Fidelio 
 Feltmarsjalinnen i R. Strauss’ Rosenkavaleren
 Kostelnica («Klokkerkonen») i Janáčeks Jenůfa
 Fremmed fyrstinne i Dvořáks Rusalka		
 Woglinde og Wellgunde i Wagners Das Rheingold
 Helmwige i Wagners Die Walküre	
 Waldvogel og Ortlinde i Wagners Siegfried
 Woglinde i Wagners Götterdämmerung	
 1. og 2. Blumenmädchen i Wagners Parsifal

Andre engasjementer m.m. 
Opera Vest i Antonio Bibalos Glassmenasjeriet, Henrik Hellstenius’ Sera og Bartoks Ridder Blåskjeggs borg. Har sunget ved Deutsche Staatsoper Berlin, i København, Malmö og Göteborg og ved Operaen i Kristiansund. I 1997 sang hun tittelrollen ved uroppførelsen av Norges første opera Fredkulla(Trondheim Symfoniorkester).
Har gitt konserter i Danmark, Tyskland, Italia, England, Spania i tillegg til mange steder rundt i Norge.

Priser og legater  
 Kritikerprisen 2003, for sin tolkning av Klokkerkonen i Den Norske Operas oppsetning av Jenůfa.
 Kirsten Flagstadprisen og ”Årets sanger” 2002.

Toril Carlsen mottatt flere stipend.

Innspillinger 
Div. innspillinger med norsk musikk, bl.a. Grieg, Sinding, Ø. Sommerfeldt, K. Nystedt, Lasse Thoresen og Hellstenius.

Referanser

Eksterne lenker 
 

Norske operasangere
Sopraner
Fødsler i 1958